Source: https://hunvaldugy.blog.hu/2015/04/25/305_egy_itelet_margojara?token=bbce7de6dfe1cff8a22bbfd6084df05a
Timestamp: 2020-01-27 12:20:29+00:00

Document:
305. Egy ítélet margójára - A Hunvald-ügy
Nos, kérem tisztelettel, magunkhoz térve a tegnapi ítélet okozta meglepetésből (döbbenetből?), tennénk egy-két apró észrevételt azzal kapcsolatban. Tudva ugyan, hogy többen unják (joggal) a jogászkodást, meg a paragrafusok és dokumentumok idézgetését – tőlük elnézést és megértést kérve – most mégis muszáj lesz, ha érthetővé kívánjuk tenni azt, hogy miért is okozott komoly meglepetést ez a mostani, szegedi ítélet.
Kezdjük a legelején, részlet a Kúria 2014. július 1-i végzéséből: "…a törvényi egységet alkotó bűncselekményt egy eljárásban kell elbírálni.” A tegnapi ítélettel ez nem teljesült. A Kúria ugyanis nem azt mondja, hogy törekedni kell rá, hanem hogy KELL!
Fülöp Tamás ügyvéd beszél, balra Hegedűs István tanácsvezető bíró (MTI Fotó: Kelemen Zoltán Gergely)
"Ennek következtében a Kúria számára elvben két lehetőség kínálkozik:
egyrészt a Kúria az előtte harmadfokon folyamatban levő ügyet ( a mostani szegedi ítélet ügyeit a szerk.) vádpontok szerinti részcselekmények tekintetében jogerősen elbírálja, és ezzel teret enged ugyanezen bűncselekményekre nézve a PKKB-hoz benyújtott vád (zuglói megbízási szerződések elbírálása helyett) az esetlegesen bekövetkező perújítási eljárásnak:
másrészt az előtte folyó ügyben a másodfokú bíróság ítéletét (ez volt a korábbi szegedi ítélet) hatályon kívül helyezi arra tekintettel, hogy a bűncselekmény egység ( zuglói és a mostani ítéletben szereplő megbízási szerződések szerk.) megalapozott elbírálása kizárólag egy eljárásban lehetséges és emiatt a másodfokon eljárt ítélőtáblát új eljárásra utasítva biztosítja a a másodfokú szakba visszakerült és másodfokú szakban folyamatban levő ügyeknek a magasabb hatáskörű bíróság előtti egyesítésével az egy bűncselekmény egy eljárásban elbírálásának követelményét”
"A Kúria rámutat arra is:
… a maga döntésével törvénysértő helyzetet semmiképpen nem idézhet elő. Márpedig azzal, ha a jogerősen még el nem bírált törvényi egységbe tartozó részcselekményekre vonatkozó vádakat figyelmen kívül hagyva csak az előtte folyó eljárásban nem jogerősen elbírált egyébként egységbe tartozó részcselekményeket bírálná el( mostani szegedi ügy szerk.) nyilvánvalóan megsértené az egy bűncselekménynek ugyanabban a büntetőeljárásban való elbírálására vonatkozó anyagi jogi követelményt.”
"Ekként a Kúria a … másodfokú bíróságot (Szegedi Ítélőtábla a szerk.) új eljárásra utasította. Ezáltal lehetőséget adva a Hunvald György vádlott ellen folytatólagos hűtlen kezelésre vonatkozó vádak tekintetében a másodfokú ügyek egyesítésére és egységes elbírálására.”
Na, ezt a feladatot nem végezte el Szeged. Nem egyesítette az ügyeket. Februárban megjött a jogerős felmentés Zugló ügyében és így előállt az a helyzet, amit a Kúria mindenképp el akart kerülni. Az egyik ügyben jogerős ítélet született. A kétszeres eljárás tilalma (ne bis in idem elve) és a res iudicata (ítélt dolog elve) miatt ezért Szegeden nem lehetett volna ítéletet hozni, meg kellett volna szüntetni az eljárást. De nem ez történt.
Ezután újra a Kúria következik, dönteni fog a felülvizsgálati kérelemről. Bízva abban, hogy a Kúria a tavalyi végzésével ma is egyetértve hatályon kívül helyezi a táblabíróság mostani ítéletét és a végzésében szereplő indokokkal megszünteti a büntető eljárást.
Egyúttal a tegnapi ítélettel megnyílt az újabb strassbourgi kereset lehetősége is, hiszen a jogerős döntéssel kimerült a hatékony jogorvoslat lehetősége is (felülvizsgálati eljárás nem minősül annak). Az ugyanis mindenképpen a tisztességes eljárást sérti, ha egy bíróság (lásd. Szegedi Ítélőtábla) azt a két – ókori Róma óta alkalmazott – jogelvet (kétszeres eljárás tilalma és a res iudicata joghatása) a Kúria iránymutatása ellenére figyelmen kívül hagyja. Az Alkotmánybíróság a 3103/2013.(V.17.) határozata ugyanezt erősíti meg. Az Alkotmánybíróság, pedig mint tudjuk, az Alaptörvényből vezet le mindent.
Mert mit is ír erről az Alaptörvény?
A Szegedi Ítélőtábla a Fővárosi Törvényszék felmentő ítélete után hozott egy második ítéletet. Hogy is fogalmazott a bíró az ítéletében: "A bíróság még nem látott olyat, hogy valaki politikusi pályára „kényszerüljön”. Aki megkapja a köz bizalmát, az elismerésre, hírnévre, megbecsülésre tehet szert, emlékét az utókor megőrzi.”
Ez bizony igaz, de annyival mi azért még kiegészítenénk, hogy ez minden hivatásra igaz – köztük az igazságszolgáltatásban dolgozókéra is. És a rosszul meghozott ítéleteket is megőrzi az utókor, majd levonja belőlük a megfelelő következtetéseket.
A fentiek alapján azt gondoljuk, hogy nem itt van az ügy vége.
https://hunvaldugy.blog.hu/api/trackback/id/tr357397470
tamás46 2015.04.26. 08:36:47
Hozzátennék néhány általam tapasztalt,és hivatalos iratokban dokumentált tényt:
A bíróságok(néhány esetet kivéve)nem tartják be a jogegységi határozatokat.
Nem tartják be a Kuria döntéseit.
Nem tartják be az Alkotmány(Alaptörvény) előírásait.
A 3000 feletti törvényből mindössze 3-4 vonatkozik arra, hogy ezeket milyen következményekkel tehetik meg.
A baj az, hogy ennek nem lehet érvényt szerezni,mert akkora a belső (szinte maffiaszerű) összefonódás, hogy évente talán 1 ilyen ügy kerül elbírálásra.
Mi a költségvetési kihatása?- évente 3-4000 milliárd Ft !!!!! kerül a fekete gazdaságba bírói döntéssel,fenti eljárások miatt,és ennek pénznek a 25-30%-a(ÁFÁ-ja) kerül vissza a gazdaságba korrupcióra,(közbeszerzésre)pártpénzként,választási kampánypénzként.A többi? El lehet képzelni, hogy milyen üzletekbe(?) kerül befektetésre, hogy megtisztítva úgy kerüljön a társadalom elé,mint a leggazdagabb emberek vagyona(persze csak kis része)Sokat lehetne a bírói szabadságról írni,de annyi tény, hogy semmilyen civil és demokratikus fórumon nem lehet ennek a problémának érvényt szerezni.A hivatalos helyek csak azzal foglalkoznak, hogy elhárítsák a bejelentéseket.(Dokumentáltan)
a nagy hohoohooo 2015.04.28. 05:22:31
Mind a jog,mind a demokrácia,mind az Alkotmány(Alaptörvány),mind a jogállam kapott egy övön aluli (szabálytalan) ütést azoktól,akiktől -sajnos- függ az igazságszolgáltatás.(ma már talán i nélkül).Az övön aluli ütésért kizárják a versenyzőt, sőt el is tiltják. Ezt kellene érvényesíteni ,ha igazán jogállam lehetnénk,és ezt nem csak a Hunwald -ügy kapcsán írom,hanem száz és száz más olyan ügy is mögötte van,aminek nem volt ekkora "pora".

References: Kúria 
 Kúria 
 Kúria 
 Kúria 
 bíróság 
 bíróság 
 Kúria 
 Kúria 
 Kúria 
 Kúria 
 Kúria 
 bíróság 
 Kúria 
 bíróság